… pe penaos reiñ un titl ne ro ket choant da lenn al levr… krediñ a rafer eo eus ar rummad Harlequin ! E saozneg eo Thinks… :  gwelloch !  Evel just eo an haroz un harozez hag e ouezer kement tra eus e soñjoù, kuzh ha diguzh. Met kement-all a ouezer diwar-benn he chenlabourer, ha dedennus eo keñveriañ an daou tro ha tro a-hed al levr.  Evel boaz eo frammet mat tre ar romant ha studiet pizh an tudennoù, ar re a eil renk zoken. Choarvezout a ra atav e skol-veur Gloucester, ha tremen a ra ur wezh an amzer un dudenn bennak a anavezer dre ur romant all, doare ur serr-lagad, farsus. Mat eo adimplijout un en-dro ha rekipeoù  arroutet dija, koulskoude ne gavan ket ar romant-mañ kenkoulz hag an tri moa lennet a-raok. Neus ket kalz a fent ken, hag, a-benn ar fin, nebeutoch a awen ivez.  Ne baouezer ket da zeskiñ traoù gant David Lodge : diwar-benn ar skiantoù-anavoud hag ar meiz, ar wezh-mañ. Gant se e chom plijus da lenn atav daoust ma ne vije ket unan eus e romantoù gwellañ moarvat.